Male cosmetic dental UT
docs sedation in Saint Louis Missouri
Chinese dentist ratings OK
front teeth crowns 19122
temporary dental bridge in Andover MA
cost of a dental crown in Ellicott City 21043
Spanish Speaking snap on veneers Burbank 91505
veneers in Fullerton California Die Voortvlugtiges Hoofstuk 2 – Camilla en die manne in blou – toortsie.com
Die Voortvlugtiges Hoofstuk 2 – Camilla en die manne in blou
Maart 12, 2018 Maart 13, 2018 ~ Kameel
Lê-jou-eier: Die Voortvlugtiges
Waar daar minute gelede nog geluide van vrolike musiek, laggende stemme en klikkende glase was, is dit nou net die spoegspattende stem van sersant.Gigaba wat die lug klief… en Abrie se kalm stem tussendeur wat die situasie probeer ontlont.
Kameel tree saggies agteruit, fluister iets in Ekmyself se oor en verdwyn dan vinnig uit die ligkring die nag in. By die parkhome spring sy vinnig aan die werk om kort voor lank as Camilla in die rigting van die stemme te stap. Sersant Gigaba is juis besig om handswaaiend iets te verduidelik toe sy oë in sy kop verstar en hy sprakeloos na die visioen in haar rooi stillethoes staar wat asof van uit die niet die lig betree, en heupswaaiend tot voor hom stap.
“Helooò Generaal” sê sy in ‘n fluweelsagte stem. “Wat de…. ek is nie….” stotter die sersant maar kom niks verder nie. Die kyk van bewondering in Camilla se oë laat hom soos ‘n vis op droë grond gaap. Camilla draai om en laat haar oë oor die polisiebeamptes dwaal. ‘n Behaaglike sug ontsnap haar rooi lippe. “Ooo ek is mal oor manne met gunne… maar Generaal,” sê sy met die terugdraai, “Hester is klaar weg. Sy het Carlos na sy pa in LA toe gevat. “Hester?” vra die sersant en krap sy kop. Camilla leun nader aan hom en sê in ‘n geheimsinnige stem. “Weet jy wie is Carlos se pa?” Die sersant skud sy kop, en die manne in blou spits hulle ore. “Dis daardie drug lord van Colombia, Pablo Escobar… en nou moet Hester aan hom gaan verduidelik hoekom sy Carlos se tande uitgeslaan het. Generaal ek dink Hester is in groot gevaar,” en met die woorde skiet Camilla se blou oë vol trane. Gelukkig is Abrie vinniger as die sersant, en met ‘n dankbare blik vat Camilla die sakdoek wat hy haar aanbied, en vee haar trane af. Met kleindogtertjie vertroue kyk sy na die sersant. “Generaal as jy vroeër gekom het kon jy saam met Hester gegaan, en haar teen Pablo beskerm het.” Haar woorde het die gewenste uitwerking; as teken van sy eie belangrikheid trek sersant Gigaba sy skouers regop… maar Camilla gee hom nie kans om tot verhaal te kom nie. “Laat ek jou pet regtrek generaal, hy sit bietjie skeef … so ja…. hoe trots….” Haar woorde sterf weg onder kitaarmusiek wat meteens die lug vul. Camilla glimlag skalks…. die pet was haar en Ekmyself se teken dat die musiek kan begin.
Polisiebeamtes lig hulle wapens, terwyl koppe draai om te sien waar die musiek vandaan kom. Maar Camilla is nie klaar met die manne in blou nie. Weggevoer deur die musiek begin sy dans. Haar elke beweging ‘n studie van sensualiteit.
“Saturday night I was down town” sing die Hollies
“Working for the F.B.I.”
Whiskey bottles piling high.”
Full of people who are doing wrong”
Camilla het weereens die vloer vir haarself, en sy lewer ‘n vertoning wat die manne in blou se monde laat water. .Behalwe vir die towerinne en Abrie, is daar nie ‘n voet in ‘n stewel wat nie pas aangee nie. Uit die hoek van haar oog sien Camilla ‘n beampte met ‘n Latynse voorkoms ‘n selfoon teen sy oor druk. Sy beweeg tot voor hom. Een kyk in haar oë en hy sit half verleë die foon terug in sy sak.
“Just about to call up the D.A. man
Cause that long cool woman had it all.”
Al dansend beweeg Camilla tot by die tafel, klim ligvoets bo-op en glimlag liefies vir die manne wat van oral wolwefluite laat hoor.
“Saw her heading to the table
I’m telling you she knows where it’s at.”
Camilla wink die Latynse beampte nader. Sonder huiwering spring hy op die tafel, vat haar hand wat sy na hom toe uithou en trek haar teen sy bors vas. Met haar rug teen sy bors, en sy arms om haar lyf gevou beweeg hulle saam as een.
“Well suddenly we heard a siren
Well I heard somebody shooting a gun.”
Camilla vang Woestynkind se oë, en knik haar kop liggies as teken dat die aksie nou kan begin. Haar hande beweeg na agter, en voordat die beampte weet wat hom getref het, haal Camilla boeie uit sy sak, en slaan dit om sy polse. In ekstase oor die vertoning, skreeu die manne “Encore!” maar word vinnig na die werklike lewe teruggeruk toe Woestynkind en Sonell hulle ontwapen. Camilla kyk na die beampte wat nogsteeds by haar op die tafel staan. In sy oë lees sy nie verwyt nie maar bewondering, en haar hart gee ‘n ligte roering. Om hulle lewe dit soos Woestynkind en Sonell hulle werk doen, maar Camilla is net bewus van die man hier by haar en die Hollies se stemme.
“Well the D.A. was pumping my left hand
Had it all”
Scrapy sal verder vertel.
‹ PreviousToortsie se Dankbaarheidsreis – 2
Next ›Selfs in die dorp
85 thoughts on “Die Voortvlugtiges Hoofstuk 2 – Camilla en die manne in blou”
Maart 12, 2018 om 9:08 vm
Heita Kameel! Nou is daai liedjie die res van die dag op herhaal in my brein. Hierdie wending het sensuele skop ala Camille. Sjoe.
Maart 12, 2018 om 9:14 vm
Jy wil nie weet waarheen ek kort-kort heen verdwyn het om ‘n sin of twee te skryf nie. Is mos paartienaweek by my dogter hulle.
Jy kan dan dans dans op die maat van Tall woman deur jou dag gaan 😀😀😀
Maart 12, 2018 om 9:16 vm
Skryf, moet ons skryf, en hierdie is lekker saam skryf. Ek het nou net Maandag blues vir lekker rock verruil! Lekker week.
Maart 12, 2018 om 9:18 vm
Hopenlik rock ons almal deur dié dag!!!
Maart 12, 2018 om 9:50 vm
Jip, ek stem. Lekkervurig, ek en jy moet ons komentare gaan toemaak – ek het sowaar vergeet.
Maart 12, 2018 om 9:10 vm
Julle kan saam luister! Terwyl julle lees….
Dankie. Ek wou graag die video oplaai saam my blog maar weet nie hoe nie.
Maart 12, 2018 om 9:27 vm
Het nou die musiek aangesit en weer die stuk gelees…perfekte atmosfeer!
Maart 12, 2018 om 9:33 vm
Ag ek is bly Lekkervurig het dit gedoen!!! Gaan my eie blog ook nou so lees 😀😀😀
Maart 12, 2018 om 9:22 vm
Kameel, jy het verskuilde talente!
Maart 12, 2018 om 9:36 vm
Dankie Perdebytjie. Dit was een van my moeilikste skrywe ooit. Was familie partytjienaweek by my dogter hulle en ek moes kort-kort wegglip om ‘n sin te gaan skryf. Sal hierdie een onthou 😀😀😀
Maart 12, 2018 om 1:11 nm
Wel, jy het jou uitstekend van jou taak gekwyt. Ons ander klomp sal moet uithaal en wys!
Maart 12, 2018 om 1:57 nm
Ek sien so uit na julle bydraes. Hierdie storieskrywery van ons maak dat ek baie lag. Julle begin soos ou pêlle van my voel.
Maart 12, 2018 om 9:48 vm
Genade vrou nou het jy wraggies lekker die manne voorberei vir n staptog na die kelder en die spoke wat sit en wag om hul gedagtes te lug oor die verlore ponde! Kameel jy is n ou doring. Dit was nou n lekker wulpse lip aflek oomblik vir polieste! Bly hul is nou ontwapen.
Maart 12, 2018 om 1:26 nm
Jong scrapy ek kan Camilla nie meer in toom hou nie. Bly sy het haar opdrag ordentlik uitgevoer…. al was dit ook met stampe en stote geskryf 😀😀😀😀
Maart 12, 2018 om 9:49 vm
Joe! Wow! Camilla het weer haarself oortref met haar … ahem, skrywe (ek wou gesê het met haar verleidingstegniek, maar moenie dat ‘n ou vrou nou hier stuitige uitlatings maak nie). Ek luister nou ook na die Hollies – dankie vir die musiek-skakel Lekkervurig – en gaan so al wiegende weer hierdie stuk lees. Welgedaan Kameel, al moes jy nou oomblikke steel en in die (daai plek) gaan skryf, is dit ‘n skitterende stukkie werk.
Maart 12, 2018 om 1:34 nm
Dankie Hester. Liewe land Dis tyd dat Camilla verlief raak en die scene verlaat… sy steek my in die skande. Jong, ek wonder hoeveel keer ek die hmmm moes besoek om my taak gereed te hê vir vandag. Ons nounet by huis gekom na ‘n baie besige naweek. My woema is uit… en ek dink Camilla het ‘n groot aandeel daaraan.
Ag siestog man, maar baie dankie, dis ‘n briljante storie.
Maart 12, 2018 om 2:08 nm
Dink ek moet Una se raad volg en ‘n nat lappie op my voorkop sit 😊
Maart 12, 2018 om 2:37 nm
Maart 12, 2018 om 8:03 nm
Wat het jy met Ben gemaak, as ek mag vra……
Maart 12, 2018 om 11:11 nm
Ben se ma het.so siek geword….. so hy is Polokwane toe vir wie weet hoe lank om haar op te pas.Hy bel nog gereeld.
Maart 13, 2018 om 5:57 vm
Hoop nie sy het polonie geëet nie…..
Maart 13, 2018 om 8:16 vm
My mapstieks… amper sê ek vir jou vuurvliegie 😁😁😁😁 ek het skoon van die polony vergeet. Sal dadelik vir Ben moet bel!!!
Maart 13, 2018 om 8:53 vm
Ek hou van vuurvliegie. Lekkervurige vuurvliegie…dankie ek vat hom vir my.🤗
Maart 13, 2018 om 8:57 vm
Maart 12, 2018 om 3:51 nm
O ja Hester, ek wou nog vir jou sê ek hoop jy het agtergekom ek het nie jou werklike bestemming vir die sersant gegee nie….. LA is darem nie Las Vegas nie. Ek verstaan ook hoekom jy so lank daar gebly het…. my dogter sê ‘n mens wil weer, en weer teruggaan as jy Las Vegas eers beleef het. As ek reg verstaan is jy nou in Colombia. Dink jy, jy sal ooit weer daar uit kom… of moet ons sersant Gigaba stuur om jou te gaan soek.
Maart 12, 2018 om 4:34 nm
Ons sal moet wag en kyk hoe die storie homself skryf wanneer ek weer aan die beurt kom.
Maart 12, 2018 om 10:08 vm
Mal oor manne met gunne !!!! Sjoe ek dink ek het nou ‘n koue stort nodig en hier is nie water om te stort nie. En boonop betrap ek my dat ek jaloers is op die poliesieman met sy Latynse voorkoms wat so draai en swaai met Camilla
Kameel ek wil maar net noem dat ek ‘n windbuks besit…
Maart 12, 2018 om 1:40 nm
Abrie!!!! ‘n Windbuks is darem beter as niks 😀😀😀😀 Jy sal dat ek die hele dag met ‘n smile rondloop.
Maart 12, 2018 om 10:19 vm
Neem aam die DA in hierdie lied is die District Attorney en nie die politieke party DA nie. Wat my herinner (die volgende opmerking is nie ‘n aanduiding van my politieke assosiasies nie maar ek kan ‘n grappie waardeer self as dit teen myself of die wat ek ondersteun gerig is). Met die min water saam is daar mos verklaar dat daar hierdie jaar nie ‘n day zero behoort te wees nie (wat ‘n fout was aangesien die somer volg na 2018 en dit kan veroorsaak dat mense minder water spaar). ‘n Parlementslid van NFP het die vogende opmerking in die parlement gemaak: The DA always talk about day zero, day zero, now it is DA zero…
Maart 12, 2018 om 4:36 nm
Haha, ag hemel tog – ek sê liewer niks.
Maart 12, 2018 om 1:36 nm
Ag vaderland Abrie, laat jy my kliphard lag. Sorry as ek jou jaloers gemaak het… het maar net my job gedoen.
Maart 12, 2018 om 10:15 vm
Abrie! Ek lag nou so uit my maag. Windbuks sê jy…bwahahahahahaaa! Lyk my ons vervolg gaan iewers PG raak – Camilla jou stouterd. 😉
Maart 12, 2018 om 1:43 nm
Lekkervurig, een van die dae lees ek glad nie wat ek geskryf het nie. Wonder of daar nie spinasietert op hierdie familiepartytjie was nie.
Maart 12, 2018 om 1:48 nm
Kameel, ek loop en giggel hier by die Lekkerwinkel in Poloniekwane. Ons skrywery en skerts bied eindelose pret, en dan is almal minora skerp ook. 😉
Maart 12, 2018 om 2:03 nm
Dis presies netso… ek lief die humor en loop ook en glimlag deur die dag.
Maart 12, 2018 om 12:08 nm
Ooh Kameel, nou hang my mond behoorlik oop! Jitte jy is darem ‘n ou staatmaker en ‘n planmaker!
Dankie ekmyself. So saam saam sorg ons vir ‘n lekker verhaal. Camilla laat my mond ook oophang.
Maart 12, 2018 om 12:27 nm
Camilla op haar stukke, met al die regte moves en die natuurlike instink wat presies weet waar en hoe! Hierdie is groot, Kameel! ons kanse op sukses het so pas die hoogte ingeskiet.
Maart 12, 2018 om 1:50 nm
Geweet jy sal die moves verstaan. My gô is vandag behoorlik uit na Camilla se streke. Sien uit na die res van die storie.
Maart 12, 2018 om 1:54 nm
Net om van haar amazing optrede te lees, het my ook effe moeg gekry, Kameel. Waars die dae toe die energie nog oorgenoeg was.☺Nou laat sulke opwinding my na ñ nat lappie vir die voorkop gryp.
Maart 12, 2018 om 2:06 nm
Ag vaderland Una hier het jy my kliphard aan die lag. ‘n Nat lappie vir die voorkop klink na goeie raad 😁😁😁 Ja…. waar is die dae?
Maart 13, 2018 om 7:12 vm
Drink maar’n Panamorpilletjie!
Maart 13, 2018 om 7:20 vm
Amper het ek nou ‘n GROOT fout gemaak toe ek die bloginskrywing by Toortsie se Faceboekblad wou gaan opsit en sit dit so ampertjies by ons kerk se blad op! 😱
Maart 13, 2018 om 8:46 vm
Ag vaderland Toorts…. jy sal dat die predikant flouval en jy uit die kerk geskors word!!! Jy laat my lag.
Maart 12, 2018 om 12:35 nm
Ek volg julle storie met groot belangstelling….dalkies kan dit n vervolgverhaal in n radioprogram word??
Die res van ons wat nog moet skryf se senuwees val heeltemal uitmekaar om hierdie standaard vol te hou 🙂
Maart 12, 2018 om 2:00 nm
Jy gaan jou uitstekend van jou taak kwyt Abrie dit weet ek sommer. Hier sit ek sowaar klaar met ‘n glimlag net om te dink waarmee jy weer voor doe dag gaan kom.
Maart 12, 2018 om 2:01 nm
Ek dink ek moet vir my ook ‘n alter ego kry!!
Maart 12, 2018 om 2:10 nm
Wat van ‘n polisieman met ‘n Latynse voorkoms?
Maart 12, 2018 om 2:17 nm
Maart 12, 2018 om 2:29 nm
Abrie – wat bloos jy nou, jy het mos nou vir Kameel genooi….hehe!
Maart 13, 2018 om 7:14 vm
Oppas vir Alter Ego’s! Hulle maak net soos hulle wil en steek jou soms in die skande.
Maart 13, 2018 om 8:41 vm
Dis nes Toortsie daar sê Abrie.
Maart 13, 2018 om 8:59 vm
Ek sal baie versigtig wees om hulle aan te beveel!
Maart 12, 2018 om 2:27 nm
Jy kan dit weer sê, Abrie! Die probleem is dat mens nie solank vooruit kan dink nie, want jy moet eers wag vir die ander skrywers se stories en joune moet daarby aansluit. Ek geniet dit nogtans baie.
Maart 12, 2018 om 10:55 nm
In for a penny in for an English pound
Maart 12, 2018 om 1:53 nm
Dankie vir die saamlees. Sal ek nou myself gate uit geniet as iemand ons storie ernstig opneem, en iets meer daarvan maak.
Maart 12, 2018 om 2:52 nm
Jy kan altyd sê as jy ook ‘n skryfbeurt wil hê. Ek is seker Hester sal vir jou ook ‘n werkie kan uitdink.
Maart 12, 2018 om 2:02 nm
Aijaijai, Camilla – die nooi in rooi!
Maart 12, 2018 om 2:13 nm
Ek kan haar nie beteuel nie Frannie. Sy laat my met my hande in my hare sit!!
Maart 12, 2018 om 4:50 nm
Ag neewat, moenie bekommer nie – sy’s eintlik baie oulik, daardie alter ego van jou 🙂
Maart 13, 2018 om 7:15 vm
Sy ruk net so hand-uit soos Ursula. Ek vertrou datem dat ou Ursula nog nie by daardie moves is nie, want dán gaan ek nie weet wat om te maak met haar nie!
Maart 13, 2018 om 8:43 vm
Ag Toorts lag ek nou vir jou. Hou haar net weg van Camilla af…. ‘n rukkie in Camilla se geselskap en jy gaan Ursula nie ken nie.
Maart 12, 2018 om 2:28 nm
Nie verniet geskrywe “Hier kom ‘n ding” nie! Hahaha
Maart 12, 2018 om 2:51 nm
Ag dankie tog! Hier red Camilla nou die hele situasie!
Maart 12, 2018 om 2:57 nm
Jy kan maar jou rooi kopdoek regtrek Toorts…. dinge lyk goed daar by Toweropstal!!!
Maart 12, 2018 om 7:17 nm
Ai ek lees te lekker.
Jong Scpy het mog getrek Ek weet nie of haar rekenaar al bruikbaar is nie Ek sal haar egter WhatsApp dat sy moet kom lees.
Maart 12, 2018 om 7:22 nm
Dankie Tina. Sy het gelees…. nou wag ons vir haar spookstorie 😊
Maart 12, 2018 om 7:29 nm
Maart 12, 2018 om 10:04 nm
Ek moet julle net waarsku ons is in Maart, die maand waarin Julius Caesar gesterf het: Beware the ides of March!! Sien my nuutse post
Maart 12, 2018 om 11:28 nm
Net om seker te maak Abrie…. jy is nie ‘n soothsayer nie nê???
Maart 12, 2018 om 11:31 nm
Net so min as wat ek ‘n toordokter is. Humor Kameel humor (of minstens poging tot) Ek is bereid om aangekla worrd duer Generaal Gigaba en sy trawante dat ek ‘n humor-stoker is of in die alternatied poging tot humor
Maart 13, 2018 om 9:06 vm
Jy gaan lank tjoekie toe as die aanklag humor is…. want jy gaan definitief skuldig bevind word. Troos jou daaraan die towerinne sal jou kom besoek.
Maart 13, 2018 om 9:42 vm
Kameel ek hoop nie ek skok jou nou nie, maar Herman Charles Bosman het baie humoristiese goed geskryf terwyl hy in die tronk was.
Maart 13, 2018 om 9:51 vm
Dink net waarmee jy voor die dag gaan kom as jy soveel tyd op jou hande het. Miskien oortref jy Twain en Bosman nog!!! Ek sal al jou boeke lees…. en weer lees… en weer lees soos ek met Mark Twain doen. Nou moet ons net vir jou ‘n skuilnaam kry…. jy het my nou skoon op loop.
Maart 13, 2018 om 10:04 vm
Dan is dit finaal. Ek bedank vandag en begin skryf 🙂 🙂
Maart 13, 2018 om 10:58 vm
So ‘n mond moet jam kry!!! Dink net as jou werk voorgeskrewe boeke word, en ons nageslagte nog jou boeke lees. Wil nog byvoeg dan kan ek sê ek het hom persoonlik geken…. toe onthou ek ons het nog nie eers ontmoet nie. 😁😁😁 Blogland is voorwaar ‘n wêreld op sy eie.
Maart 13, 2018 om 6:13 vm
Genade Kameel! Hierdie het ek nou baie geniet. Welgedaan! Dankie vir my en Woestynkind se Ninja moves. 😜
Maart 13, 2018 om 8:38 vm
Dit was iets om te aanskou daar van bo die tafel af Sonell. Dit was ‘n karate hou hier, ‘n side kick daar, dan ‘n front kick…. om nie eers te praat van die groin kicks nie. Woestynkind het sommer ‘n halstarrge polisieman by die ore gegryp… sy kop afgebring en hom lights out geslaan teen haar knie. Jou bollemakiesies het my oë laat rek. Een oomblik is jy hier…. dan weer daar. Dit was ‘n show op sy eie. Ek was so dankbaar dat die Latynse amptenaar nie deurgeloop het nie.
Ek het by Mister Miagi geleer. Wax on. Wax off.
Maart 13, 2018 om 8:55 vm
Ek kon dit dink!!! Jy het by ‘n goeie leermeester geleer…. ek is gaande oor hom.
Maart 13, 2018 om 11:02 vm
Hy is die beste!